kardosdrur/scandi-wiki huggingface dataset:
Frans af Assisis bøn

Frans af Assisis fredsbøn er en romersk-katolsk kristen bøn. Bønnen blev tilskrevet den hellige Frans af Assisi, selvom den, i sin nuværende form, ikke kan spores længere tilbage end til 1912, hvor den blev trykt i Frankrig på fransk i et lille sprirituelt tidsskrift kaldet  La Clochette (Den Lille Klokke). At den blev tilskrevet den hl. Frans skete først ved en oversættelse til engelsk i 1927. Forfatteren af den "franciskanske" fredsbøn er ukendt.<ref>[http://assisi.dk/Nyt/blad81w.pdf Den såkaldte Frans’ bøn-Herre, gør mig til redskab for din fred] , assisi.dk, side 8</ref>

 Bønnen  Herre, gør mig til et redskab for din fred.Lad mig bringe kærlighed, hvor had råder.Lad mig bringe tilgivelse, hvor forurettelse råder.Lad mig bringe enighed, hvor splid råder.Lad mig bringe sandhed, hvor fejl råder.Lad mig bringe tro, hvor tvivl råder.Lad mig bringe håb, hvor fortvivlelse råder.Lad mig bringe lys, hvor mørke råder.Lad mig bringe glæde, hvor tristhed råder.Herre, lad mig ikke så meget søge at blive trøstet som at trøste,ikke så meget søge at blive forstået som at forstå,ikke så meget søge at blive elsket som at elske.For det er ved at give, man får.Det er ved at glemme sig selv, man finder sig selv.Det er ved at tilgive, man finder tilgivelse.Det er ved at dø, man opstår til evigt liv. Andre henvisninger  
Solsangen (Skabningernes lovsang digtet af Frans af Assisi) 
 Eksterne henvisninger 
 Den såkaldte Frans’ bøn- Herre, gør mig til redskab for din fred , assisi.dk, side 8.
 Christian Renoux: "The Origin of the Peace Prayer of St. Francis., franciscan-archive.org 

 Litteratur 
 Christian Renoux: La prière pour la paix attribuée à saint François, une énigme à résoudre, Paris, Editions franciscaines, 2001. 
 Christian Renoux: La preghiera per la pace attribuita a san Francesco, un enigma da risolvere'', Padova, Edizioni Messaggero, 2003.

Noter 

Kristne bønner
Ƥ

(majuskel: ), kaldet P med en krog, er et bogstav i det latinske alfabet baseret på bogstavet p. Det bruges i alfabetet hos nogle afrikanske sprog, fx Serer. Krogen kan være monteret på enten venstre eller højre side.

 blev tidligere brugt i IPA for at repræsentere ustemt bilabial plosiv. I 1993, blev det erstattet med  som er tegnet for dens stemte modpart, med en cirkel under som markerer en ustemt udtale

Brug på computer
Både  og  kan begge findes i Unicode, ved hhv. U+01A4 og U+01A5.
Begge bogstaver kan også vises på LaTeX i Computer Modern African med kommandoerne \m P og \m p.

Eksterne henvisninger
Symbole ƥ implosive bilabiale sourde , Système alphabétique des langues africaines, LLACAN, CNRS. 

Bogstaver
Ignaz Seliger

Ignaz Seliger (født 1752, død 1812) var en tysk præst og botaniker fra grevskabet Glatz i Bøhmen (senere Schlesien) i det nuværende Polen.

Ignaz Seliger beskæftigede sig som botaniker især med mosser og laver. Han opdagede omkring 1800 flere hidtil ukendte mosser i Sudeterne. Mos-slægten Seligeria (Kalkmos) og mosset Stub-Pølsekapsel (Herzogiella seligeri) er opkaldt efter ham.

Kilder 
 Jan-Peter Frahm, Jens Eggers: Lexikon deutschsprachiger Bryologen, side 488. Norderstedt 2001. Google Books. .
 Kirschner J., Kirschnerová L. & Štěpánek J. (2007): Generally accepted plant names based on material from the Czech Republic and published in 1753–1820. Preslia 79: 323–365. PDF-dokument

Bryologer
Botanikere fra Tyskland
Tyskere i 1700-tallet
Tyskere i 1800-tallet
Lindsay Pearce

Lindsay Heather Pearce  (født 30. april 1991)  er en amerikansk skuespiller og sanger. Pearce er bedst kendt for at være en af finalisterne i realityshowet The Glee Project, som gav hende en tilbagevendende rolle i TV-serien Glee.

Tidlige liv 
Pearce blev født i Modesto, Californien og er et adopteret barn. Hun har medvirket i amatør shows siden en alder af tretten. For de første seks måneder af hendes liv, var hun døv, og værdsætter hendes øre for musik på grund af dette. . Lindsay har også været med i teater, siden en alder af 6.
Hun er søster til New York Red Bulls fodboldspiller Heath Pearce.

Filmografi

Kilder

Eksterne henvisninger 
 

Personer fra Californien 
Skuespillere fra USA
Deltagere i The Glee Project
Southern League 1897-98

Southern League 1897–98 var den fjerde sæson af den engelske fodboldliga Southern League. Ligaen havde deltagelse af 24 hold, der var opdelt i to divisioner med 12 hold, der hver spillede en dobbeltturnering alle-mod-alle. Division One blev vundet af Southampton FC, som dermed vandt ligaen for anden gang.

Resultater

Division One

Division Two

Testkampe 
De to lavest placerede hold i Division One spillede testkampe mod de to bedst placerede hold i Division Two om op- og nedrykning mellem divisionerne.

Udvidelse af ligaen 
Efter sæsonen blev følgende nye hold valgt ind i Division One:
 Bedminster FC
 Brighton United FC
Følgende nye hold blev valgt ind i Division Two, der blev opdelt i to puljer, Division Two London og Division Two South West:
 Andover FC
 Brentford FC
 Cowes FC
 East Lancashire Regiment FC
 Eastleigh FC
 Freemantle FC
 Fulham FC
 Ryde FC
 Sandown Bay FC
 Thames Ironworks FC
 Trowbridge Town FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1897
Fodbold i 1898
MFS (musikgruppe)

MFS er en kendt dansk rapgruppe bestående af tre rappere A'typisk, Wood & Hype.
Mfs startede i 2005 og blandt andet dengang havde Lukas Forchhammer med i gruppen.
Gruppen har på youtube flere hits hvor fra femhundredetusind til over en million har set deres videoer.

Mfs har blandt andet lavet albumerne Gadens vilkår og Bandaniseret.
Gruppen har blandt andet medvirket i Bubbers tv-program Danmark ifølge Bubber

Eksterne kilder og henvisninger 

Rapgrupper fra Danmark
Musikgrupper fra 2005
Topikal administration

Topikal administration (fra græsk, topos, "sted") af lægemidler er en administrationsvej, hvor lægemidlet bliver anvendt på kropsoverfladen. Dette omfatter anvendelse på huden og på slimhinder, herunder slimhinder i næse, øjne, øre, vagina og endetarmsåbningen. Lægemiddelformer til topikal anvendelse omfatter bl.a. cremer, salver, geler, øjendråber, øredråber.

Formålet med topikale lægemidler er som oftest en lokal virkning, men mange topikale lægemidler har også en systemisk virkning. Visse fedtopløselige lægemiddelstoffer kan optages igennem huden. Dette udnyttes ved transdermal administration, hvor bl.a. hormonale kontraceptiva, hormon-substitutionsterapi og stærkt smertestillende lægemidler (fx fentanyl) kan gives som depotplaster og hvor stoffet derefter optages systemisk igennem huden.

Lægemidler
Instagram

Instagram (ofte forkortet Insta eller blot IG) er en amerikansk onlinebaseret fotodelings- og social netværkstjeneste ejet af Meta Platforms, Inc. og grundlagt af Kevin Systrom og Mike Krieger i 2010.

Appen gør det muligt for at uploade billeder og videoer, tilføjet filtre og organisere ved hjælp af hashtags og geotagging.

Man kan have en privat eller offentlig profil, hvilket afgør, om det kun er dine følgere eller alle, der kan se dine fotos. Brugere kan like, anmelde, gemme og kommentere andre brugers opslag og gennemse indhold via tags og lokationer, eller se populært indhold.

Instagram var oprindeligt kendetegnet ved at fotografier var i kvadratisk form, svarende til Kodak Instamatic- og Polaroid-billeder, i modsætning til billedformaterne 4:3 og 16:9, der typisk anvendes af mobile kameraer. Dette format blev dog lempet fra 2015.

Det er også muligt at sende billeder og beskeder privat, samt at lægge tidsbegrænsede opslag op kaldet “Historier” - en funktion lig Snapchat.

Ved lanceringen i 2010 blev Instagram hurtigt meget populær med en million brugere på bare de første to måneder, 10 millioner det første år og i juni 2018 passerede appen mere end en milliard brugere. I april 2012 købte Facebook firmaet for omkring en milliard dollar.

I november 2019 fjernede Instragram fanen "Aktivitet" fra den officielle app "for at undgå misforståelser." Fanen gjorde det muligt at se handlinger fra andre brugere: likes, kommentarer og abonnementer. Selvom denne funktion nu mangler, er det muligt at modtage disse oplysninger via tredjeparts tjenester

Pr. januar 2021 er den meste fulgte person fodboldspilleren Cristiano Ronaldo med over 253 millioner følgere. Det mest likede opslag er et billede af et æg på profilen @world_record_egg med 54 millioner likes - en profil skabt med det formål at slå et opslag af Kylie Jenner med 18 millioner likes.

Kritik af instagram

Mental sundhed 
I 2021 offentliggjorde Frances Haugen en tidliger ansat hos Meta en lang række interne dokumenter kendt som The Facebook Files deriblandt var der slides som afslørede at Instagrams interne forskning viser at appen kan forsage en lang række mentale problemer, særligt for unge piger som bruger appen.

En rapport udarbejdet af Nordisk ministerråd fandt at øget brug af Instagram sænker livskvaliteten for unge I alderen 14 til 19 år

Kilder 

Etableret i 2010
Sociale medier
Sociale netværkstjenester
It-virksomheder fra USA
Fildelingstjenester
Mobilapplikationer
Meta Platforms applikationer
Southern League 1898-99

Southern League 1898–99 var den femte sæson af den engelske fodboldliga Southern League. Ligaen havde deltagelse af 34 hold, der var opdelt i to divisioner med 14 og 20 hold. Division Two var blevet udvidet fra 12 til 20 hold, hvilket medførte at den blev opdelt i to regionale puljer. Division One blev vundet af Southampton FC, som dermed vandt ligaen for tredje gang.

Resultater

Division One

Division Two

Division Two London

Division Two South West

Testkampe 
De to lavest placerede hold i Division One spillede testkampe mod vinderne af de to Division Two-puljer om op- og nedrykning mellem divisionerne. Royal Artillery tabte 1-4 til Cowes, som dermed blev oprykket. Efter sæsonen blev Royal Artillery FC nedlagt, men genopstod som Portsmouth FC, der blev valgt til Division One. Kampen mellem Sheppey United FC og Thames Ironworks FC sluttede uafgjort, og dermed fik Sheppey United lov at blive i Division One, mens Thames Ironworks blev rykket op i den bedste række.

Udvidelse af ligaen 
Efter sæsonen blev følgende nye hold valgt ind i Division One:
 Bristol Rovers FC
 Queens Park Rangers FC
Følgende nye hold blev valgt ind i Division Two, der blev opdelt i to puljer, Division Two London og Division Two South West:
 Dartford FC
 Grays United FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1898
Fodbold i 1899
Imperator (1897)

Imperator var et tysk passagerdampskib, som var i brug fra 1897 til 1935. Det blev bygget på skibsværftet i Stettin.

Fra 1897 og frem til 1908 var Imperator i tjeneste som postdamper på ruten Trelleborg-Sassnitz. Herefter sejlede den i rutefart mellem Stettin og Rügen.

Under 1. Verdenskrig gjorde Imperator tjeneste som lazaretskib under navnet hjælpelazaretskib D med plads til 156 sygesenge og og et 26 mand stort sanitetspersonale. I denne forbindelse sejlede Imperator mellem Sassnitz og Helsingør. Her medbragte den syge, russiske krigsfanger, der som et led af krigsfangeudvekslingsaftalerne mellem på den ene side Rusland og på den anden side Tyskland og Østrig-Ungarn, skulle interneres i lazaretlejren ved Horserød.

Den første transport fra Sassnitz til Helsingør fandt sted i 1917, da Imperator lagde til ved havnen i Helsingør den 1. maj medbringende 150 russiske krigsfanger, heraf 24 officerer og 136 menige. Herefter sejlede Imperator i pendulfart mellem Helsingør og Sassnitz frem til midten af juni 1917, hvor den foreløbigt sidste af ni sejladser gennemførtes.

Fra november 1917 sejlede Imperator atter mellem Sassnitz og Helsingør. Den sidste transport af fanger ankom den 21. december 1917. Imperator transporterede samlet over 2.300 russiske krigsfanger til Danmark.

Efter Tysklands nederlag i 1. Verdenskrig sejlede Imperator under fransk flag under navnet Welcome indtil 1935, hvor det blev sendt til ophug.

Note

Eksternt link 
 S/S IMPERATOR.  på Fakta om Fartyg

Dampskibe
Southern League 1899-1900

Southern League 1899–1900 var den sjette sæson af den engelske fodboldliga Southern League. Ligaen havde deltagelse af 28 hold, der var opdelt i to divisioner med 17 og 11 hold, der hver spillede en dobbeltturnering alle-mod-alle. Division One blev vundet af Tottenham Hotspur FC, som dermed vandt ligaen for første gang.

Resultater

Division One

Division Two

Testkampe 
De to lavest placerede hold i Division One spillede testkampe mod nr. 1 og 2 i Division Two op- og nedrykning mellem divisionerne. Resultaterne medført, at Watford FC blev rykket op, mens Sheppey United FC til gengæld blev rykket ned.

Udvidelse af ligaen 
Efter sæsonen blev følgende nye hold valgt ind i Division One:
 Luton Town FC
 Kettering FC
Ingen nye hold blev valgt til Division Two.

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1899
Fodbold i 1900
Chokoladetyran

Chokoladetyran () er en fugleart, som findes i Argentina, Brasilien, Chile og Uruguay. Arten blev først beskrevet af Vieillot i 1823 og er den eneste i sin slægt Neoxolmis. Den tilhører den underorden af spurvefugle, der kaldes subosciner.

Kilder 
 Allison V. Andors, Francois Vuilleumier: Observations on the Distribution, Behavior, and Comparative Breeding Biology of Neoxolmis rufiventris  American Museum of Natural History, 1998

Eksterne henvisninger 
 Billeder og optagelser af Chokoladetyrannen

IUCN Rødliste - ikke truede arter
Patagoniens fugle
Spurvefugle
Glycosylering

Glykosylering eller glycosylering er et sammenfattende udtryk, der dækker den kemiske og biokemiske syntese af glykokonjugater, molekyler - ofte makromolekyler - der indeholder en kulhydratdel. Glykosylering, inklusivt beskrivelse af de glykosylerende enzymer, indtager en stor plads i glykobiologien.

Normalt opfattes glykosylering som posttranslationelle modifikationer, og derfor betragtes mange biokemisk vigtige molekyler: DNA, RNA, ATP, cAMP, cGMP og NAD+, der alle indeholder en væsentlig kulhydratdel, ikke som glykosylerede.

Eksempler på glykosylerede molekyler 
Prominente eksempler på glykokonjugater er
 Glykoproteiner 
 blodproteinerne, som f.eks. immunglobulinerne
 membranproteiner, som f.eks. receptorer og NCAM
 Glykolipider som blodtypemolekyler og bakteriernes lipopolysaccharid, LPS eller endotoxin
 Glykosider 
 Steviolglykosiderne (naturligt sødestof)
 Anthocyaninerne (planternes røde og blå farvestoffer)
 Alkaloider som solanin

Glykoproteinsyntese 

Glykoproteiner syntetiseres af ribosomer bundet til det endoplasmatiske reticulum, og i lumen af endoplasmatisk reticulum påhæftes en blok af kulhydrater, der er syntetiseret af proteiner i det endoplasmatiske reticulums membran. Det påhæftede oligosaccharid er det såkaldte precursor oligosaccharid, der består af to enheder N-acetylglukosamin, 9 enheder mannose og 3 enheder glukose. Dette oligosaccharid bindes til sidekæden af en asparaginrest i polypeptidet, og derefter trimmes en del af kulhydratenhederne væk, så der kun er den såkaldte core glycosylering tilbage; den består af de to enheder N-acetylglucosamin samt tre af mannose-enhederne. 
Videre glykosylering, kaldet terminal glykosylering, finder sted i Golgiapparatet. Golgi-apparatet er også det organel hvor de fleste glykoproteiner sorteres og sendes til deres destination. Lysosomale enzymer er f.eks. markeret med mannose-6-fosfat. Extracellulære glycoproteiner har ofte sialinsyre som sidste led i kulhydratkæderne. Ofte finder man glycoproteiner med lidt forskel i kulhydratstrukturen; dette fænomen kaldes mikroheterogenicitet; de forskellige mikroheterogene former kaldes for glycoformer.

Glykolipidsyntese 
Glykolipider findes på ydersiden af alle eukaryote celler. Kulhydratstrukturen bestemmes af enzymerne glycosyltransferaser, der føjer kulhydrat på lipiddelen, og glycohydrolaser, der efterfølgende modificerer glykandelen. På overfladen af cellen fungerer glykolipidene som receptorer for bl.a. mediatorer, hormoner, lectiner og andre celler. Glykolipidene fungerer også  som stabilisatorer af cellemembranen.

Glykosidsyntese

Se også 

 Fucose
 Galaktose
 Glukose
 Monosakkarider
 Polysakkarider
 Sialinsyre

Eksterne links og henvisninger 

 Karakterisering af protein glycosylering og dets effekt på enzym funktion. Syddansk Universitet 
 Hvad er en medfødt lidelse af Glycosylering? Kendskab til sygdom 
 Medfødt lidelse af glycosylering. Klinikmedicinsk.com 

Biokemi
Grønbenet skovhøne

Grønbenet skovhøne (Arborophila chloropus) er en hønsefugl. Den lever i skovene i Indokina. På engelsk kaldes fuglen Green-legged Partridge, hvilket også er navnet på en tamhønserace.

Referencer 

Fasanfugle
Fugle fra Sydøstasien
Southern League 1900-01

Southern League 1900–01 var den syvende sæson af den engelske fodboldliga Southern League. Ligaen havde deltagelse af 25 hold, der var opdelt i to divisioner med 16 og 9 hold, der hver spillede en dobbeltturnering alle-mod-alle. Division One blev vundet af Southampton FC, som dermed vandt ligaen for fjerde gang på fem sæsoner.

Resultater

Division One

Division Two

Testkampe 
De to lavest placerede hold i Division One spillede testkampe mod nr. 1 og 2 i Division Two op- og nedrykning mellem divisionerne. Begge kampene endte 0-0, og det betød at Division One-holdene beholdt deres plads i divisionen. Af Division Two-holdene blev Brentford FC rykket op i Division One, mens Grays United FC ikke blev rykket op, da holdet nægtede at spille forlænget spilletid i sin testkamp.

Udvidelse af ligaen 
Efter sæsonen blev følgende nye hold valgt ind i Division One:
 Northampton Town FC
 Wellingborough FC
Følgende nye hold valgt ind i Division Two:
 Brighton & Hove Albion FC
 West Hampstead FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1900
Fodbold i 1901
Glenteørn

Glenteørn (Hamirostra melanosternon) er en stor australsk rovfugl i høgefamilien. Den er 50–60 cm lang og har et vingefang på 145–155 cm. Hunnerne er større end hannerne og vejer også mere. Hannerne vejer omkring 1,2 kg, mens hunnerne vejer omkring 1,4 kg. Glenteørnen findes kun i det nordlige og centrale Australien. Den lægger 1 eller 2 æg, som den udruger i løbet af 40 dage. Ungerne er flyvefærdige efter ca. 60 dage.

Glenteørn er den eneste art i slægten Hamirostra.

Eksterne henvisninger 
 Beskrivelse af glenteørn 

Fugle fra Australien
IUCN Rødliste - ikke truede arter
Høgefugle
Vandtårnet på Mosevej

Vandtårnet på Mosevej 2 Kolding også kaldet Søndre Vandtårn er tegnet af Ernst Petersen og stod færdigt i 1947. Ernst Petersen har tegnet de fleste af de offentlige bygning i Kolding i perioden 1918 til 1953. 
Det firkantede vandtårn blev bygget med fire udragninger, således at den runde vandbeholder kunne være i toppen. Vandtårnet har en glasbygning på toppen, der er otte kantet. Den er kun til udsmykning

Efter at man i 1921 begyndte rørlægningen af vandforsyningen til den sydlige bydel blev vandtårnet bygget i forbindelse med byggeriet af Søndre Vandværk. Søndre Vandværk ejes i dag af TRE-FOR.

Vandtårnet på Mosevej 2 ejes i dag af advokat Henning Lyhne der overtog det i 1990'erne af Vandtårnets Venner. Vandtårnets Venner havde købt vandtårnet af Kolding Kommune for 2.000 kr i 1993, efter at Kolding Kommune havde taget det ud af brug. Siden advokat Henning Lyhne overtog tårnet har det stået tomt og forfaldet.

Vandtårnets forfald har skabt den del debat i området, da børn klatre op på taget og sidder der .

Referencer

Noter

Eksterne henvisninger 
 Leksikon

Vandtårne i Region Syddanmark
Bygninger, konstruktioner og anlæg i Kolding
Øglebaza

Øglebaza (Aviceda madagascariensis) er en rovfugl i høgefamilien. Den findes kun på Madagaskar. Øglebazaen er 40-44 cm lang, har et vingefang på 90-100 cm og har en halefjerslængde på 20-23 cm. Den lægger op til 4 æg, som den udruger på 32 dage. Ungerne er flyvefærdige efter 5 uger.

Kilder/Eksterne henvisninger 
 Slack, V. 2008. "Aviceda madagascariensis" (On-line), Animal Diversity Web Beskrivelse af øglebazaen
 Gill, F & D Donsker (Eds). 2013. IOC World Bird Names (v 3.3) www.worldbirdnames.org  Fuglenes inddeling i ordner, familier og slægter

IUCN Rødliste - ikke truede arter
Høgefugle
Madagaskars fugle
Münchens Kosmiske Cirkel

Münchens Kosmiske Cirkel var en gruppe af forfattere og intellektuelle i München i Sydtyskland i 1900-tallets begyndelse med mystikeren Alfred Schuler som omdrejningspunkt. Udover Schuler bestod inderkredsen af filosoffen Ludwig Klages (1872-1956), digteren Karl Wolfskehl (1869-1948) og forfatteren Ludwig Derleth (1870-1948). Et andet medlem af gruppen var "bohemegrevinden" Fanny zu Reventlow (1871-1918). Hun skrev nøgleromanen Herrn Dames Aufzeichnungen (1913) om sine oplevelser med grupen.
Alfred Schuler og Ludwig Klages traf hinanden i 1893. Grundlaget for deres bekendtskab og forbindelse med de øvrige medlemmer i gruppen var deres fælles betagelse af Henrik Ibsens dramaer. En anden interesse var den schweiziske antropolog og sociolog Johann Jakob Bachofens forskning i matriarkalske klaner.
Kredsen udviklede en doktrin, om at den vestlige civilisation var plaget af forfald og degeneration, hvilket skyldtes rationaliteten og afmytologiseringens effekt på kristendommen. Vejen ud af denne sørgelig tilstand kunne ifølge "Den Kosmiske Cirkel" kun findes ved at vende tilbage til den europæiske kulturs hedenske grundlag.
Gruppens aktiviteter og ritualer var ofte sensationelle i bohemeagtig Fin de siècle-stil anført af Schuler, som Theodor Lessing beskrev som "en mærkelig mand, en særpræget blanding af charlatan og geni, en spradebasse og en visionær".
Nogle medlemmer af Cirklen var også aktive i gruppen omkring digteren Stefan George, som Wolfskehl introducerede i gruppen. Ludwig Klages skrev i 1902 en bog, hvor han lovpriste Georges poesi. George var dog ikke medlem af Cirklen, selvom han var i tæt kontakt med dem.
Gruppen faldt fra hinanden efter et giftigt opgør i 1904 mellem Klages, der anså sig selv for at være nyhedning og modstander af enhver form for organiseret religion, og zionisten Wolfskehl, der anklagede Kages for antisemitisme. Stefan George var også begyndt at distancere sig fra Klages' filosofi på den tid og forsvarede Wolfskehl mod Schuler and Klages.

Kilder
 Georg Dörr: Muttermythos und Herrschaftsmythos 
 Raymond Furness: Zarathustra's children: a study of a lost generation of German writers
 Robert Edward Norton: Secret Germany: Stefan George and his circle
 Richard Noll: The Jung Cult: Origins of a Charismatic Movement
 Suzanne L. Marchand og David F. Lindenfeld: Germany at the fin de siècle: culture, politics, and ideas Gunna Wendt: Franziska zur Reventlow. Die anmutige Rebellin. Berlin (2008) 
 Julia Zernack: "Nordische Mythen in der deutschen Literatur. Eddaspuren bei George und Wolfskehl" i Annette Simonis (red.): Intermedialität und Kulturaustausch: Beobachtungen im Spannungsfeld von Künsten und Medien'', Bielefeld (2009)

Tysk filosofi
Litteratur fra Tyskland
Poesi
Skønlitterære forfattere fra Tyskland
Filosoffer fra Tyskland
Papegøjebaza

Papegøjebaza (Chondrohierax uncinatus) er en rovfugl i høgefamilien med karakteristisk kroget næb og hvide øjne. Arten findes fra Texas til Sydamerika, hvor den især lever af snegle i skove.

Papegøjebazaen er en middelstor høgefugl med en vægt fra 215 til 397 gram og en længde på 38–51 cm. Den lægger normalt 2 æg, som bliver udruget af både hannen og hunnen. Ungerne bliver i reden i 35-45 dage og opfostres af begge forældre. Dens føde består af især af snegle, men også frøer, småpattedyr, insekter og salamandere tjener som føde.

Cubabaza (Chondrohierax wilsonii) regnes af nogle som en underart af papegøjebaza.

Kilder/Eksterne henvisninger 
 Global Raptor Information Network. 2013. Species account: Hook-billed Kite Chondrohierax uncinatus   hentet fra www.globalraptors.org den 5. maj 2013
 Beskrivelse af papegøjebazaen 

IUCN Rødliste - ikke truede arter
Høgefugle
Mellemamerikas fugle
Sydamerikas fugle